Bena perang

Biologi

Bena perang terbahagi kepada dua iaitu bersayap pendek dan panjang.

Serangan padi

Bena perang biasanya menyasarkan pangkal rumpun padi di permukaan air. Serangan pada pokok padi ini boleh bermula dari peringkat semaian sehinggalah kepada peringkat padi berbuah. Serangan Bena perang mampu merosakkan saluran makanan pada pokok padi dan menyebabkan pokok padi menjadi kurang subur; bilangan pecahan anak menjadi kurang dan pokok terbantut.
Serangan Bena perang yang teruk akan menyebabkan daun padi menjadi kering seperti terbakar. Ini menyebabkan kematian pokok padi dan keadaan seperti itu dipanggil 'hopperburn'.
Suhu merupakan faktor kritikal dalam kitaran hayat serangga ini. Kadar penetasan dan kemandiran adalah tertinggi sekitar 25 °C. Telurnya sensitif kepada kekeringan dan akan kecut apabila pokok induk layu. Pertumbuhan populasi Bena perang adalah maksima pada julat suhu antara 28 hingga 30 °C.
Penggunaan baja urea sebagi nitrogen dan racun serangga boleh mendorong kepada berlakunya wabak dengan meningkatkan pembiakan Bena perang, dan mengurangkan populasi musuh semulajadi Bena perang. Pada 2011, kerajaan Thailand mengumumkan inisiatif bagi menangani Bena perang dengan menghadkan penggunaan racun serangga yang menyebabkan wabak termasuk abamectin dan cypermethrin - keputusan yang disokong oleh Institute Penyelidikan Padi Antarabangsa "International Rice Research Institute" (IRRI). IRRI turut melakar cadangan pelan tindakan bagi mengendali secara pintar wabak bena perang. Pada Disember 2011, IRRI mengadakan persidangan di Vietnam bagi menangani ancaman salah guna racun serangga dan mengkaji pilihan bagi mengurangkan penggunaannya.

Pemangsa

Pemangsa serangga ini termasuk labah-labah Pardosa pseudoannulata dan Araneus inustus. Dalam sesetngah kes, Bena perang bertelur pada tapak semaian sejurus sebelum penanaman, dengan itu memasuki sawah melalui cara ini.
Perbezaan kadar kematian pemangsa dan Bena perang kelihatannya tidak kelihatan sebagai faktor utama bagi kemunculan kembali. Sesetengan racun serangga terbukti meningkatkan kandungan protin kelenjar tambahan Bena perang jantan, dan dengan itu pembiakannya. Sesetengah racun serangga pula meningkatkan jumlah asid amino dan sukrose yang terdapat pada phloem pokok padi, dan dengan itu meningkatkan kemandiran Bena perang.

Kawalan

Variati pokok padi dengan ketahanan kepada Bena perang adalah penting bagi menghalang berlakunya wabak. Bagaimanapun, di kawasan yang hanya kurang penggunaan racun serangga, ketahanan padi pada Bena perang yang tinggi tidak diperlukan. Chemical mutagenesis can significantly increase or decrease BPH resistance levels of rice. Sesetengah racun serangga kimia, contohnya. imidacloprid, mampu menjejaskan gambaran gen pada padi dan dengan itu meningkatkan kelemahan pada Bena perang. Dalam cubaan menjadikan kawalan Bena perang lebih khusus spesies, penyelidik sedang cuba membangunkan kaedah mematikan gen Bena perang khusus bagi penghadaman-, pertahanan- dan penceranaan xenobiotik. Banyak gen utama bagi fungsi ini telah dikesan dalam tisu dari usus kecil Bena perang.
Sesetengah lektin tumbuhan tidak dapat dihadamkan oleh Bena perang dan sekiranya diformulasi dengan betul berpotensi melindungi padi dari serangan Bena perang.
Selain itu kawalan secara biologi seperti memperkenalkan pemangsa semulajadi boleh dilakukan bersama pengurangan penggunaan racun serangga. Penanaman rumpai Acalypha dikawasan bersebelahan sawah padi sebagai tempat perlindungan kepada beberapa spesis predator, seperti spesies "Acalypha indica" dan "Acalypha hispida". Rumpai ini memang digunakan sebagai tumbuhan hos untuk pelbagai jenis predator bagi kawalan biologi di beberapa buah negara.

Kesan perubahan cuaca

Penyelidikan menunjukkan bahawa Bena perang telahpun mendiami tahap tertinggi suhu tertahan. Ini mencadangkan bahawa peningkatan suhu di kawasan tropika dengan suhu tinggi melampau sekali-sekala akang menghadkan kemandiran dan taburan Bena perang.